CELEX: 32006R1743
Language: sl
Date: 2006-11-24 00:00:00
Title: Uredba Komisije (ES) št. 1743/2006 z dne 24. novembra 2006 o trajnem dovoljenju dodatka v krmi   (Besedilo velja za EGP)

25.11.2006   
            
            
               SL
            
            
               Uradni list Evropske unije
            
            
               L 329/16
            
         UREDBA KOMISIJE (ES) št. 1743/2006
   z dne 24. novembra 2006
   o trajnem dovoljenju dodatka v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 70/524/EGS z dne 23. novembra 1970 o dodatkih v krmi (1) in zlasti člena 3 in člena 9d(1) Direktive,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (2) in zlasti člena 25 Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenja za dodatke za uporabo v prehrani živali.
            
         
               (2)
            
            
               Člen 25 Uredbe (ES) št. 1831/2003 določa prehodne ukrepe za zahtevke za izdajo dovoljenja za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
            
         
               (3)
            
            
               Zahtevek za izdajo dovoljenja za dodatek iz Priloge k tej uredbi je bil predložen pred datumom uporabe Uredbe (ES) št. 1831/2003.
            
         
               (4)
            
            
               Začetne pripombe na navedeni zahtevek so bile v skladu s členom 4(4) Direktive 70/524/EGS poslane Komisiji pred datumom začetka uporabe Uredbe (ES) št. 1831/2003. Zahtevek se torej še naprej obravnava v skladu s členom 4 Direktive 70/524/EGS.
            
         
               (5)
            
            
               Predloženi so bili podatki v podporo zahtevku za izdajo dovoljenja brez časovne omejitve za encimski pripravek 6-fitaza EC 3.1.3.26, ki ga proizvaja Schizosaccharomyces pombe (ATCC 5233) za piščance za pitanje. Evropska agencija za varnost hrane je 20. aprila 2006 dala mnenje o varnosti in učinkovitosti navedenega pripravka.
            
         
               (6)
            
            
               Ocena je pokazala, da so pogoji, ki jih za izdajo takega dovoljenja določa člen 3a Direktive 70/524/EGS, izpolnjeni. Skladno s tem je treba uporabo navedenega encimskega pripravka, kakor je opredeljen v Prilogi k tej uredbi, dovoliti brez časovne omejitve.
            
         
               (7)
            
            
               Ocena tega zahtevka kaže, da je treba zahtevati določene postopke za zaščito delavcev pred izpostavljenostjo dodatku iz Priloge. Tako varstvo je treba zagotoviti z uporabo Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (3).
            
         
               (8)
            
            
               Ukrepi, določeni v tej uredbi, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki spada v skupino „Encimi“, kakor je opredeljeno v Prilogi, se dovoli brez časovne omejitve kot dodatek v prehrani živali pod pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. novembra 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 270, 14.12.1970, str. 1. Direktiva, kakor je bila nazadnje spremenjena z Uredbo Komisije (ES) št. 1800/2004 (UL L 317, 16.10.2004, str. 37).
   
      (2)  UL L 268, 18.10.2003, str. 29. Uredba, kakor je bila nazadnje spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (3)  UL L 183, 29.6.1989, str. 1. Direktiva, kakor je bila spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      PRILOGA
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Zgornja meja starosti živali
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti
               
            
                  Enote aktivnosti/kg popolne krmne mešanice
               
            
                  Encimi
               
            
                  E 1640
               
               
                  6-fitaza
                  EC 3.1.3.26
               
               
                  Pripravek 6-fitaze, ki jo proizvaja Schizosaccharomyces pombe (ATCC 5233), z najmanjšo
                  aktivnostjo:
                  tekoča oblika: 6-fitaza: 5 000 FTU (1)/ml
               
               
                  Piščanci za pitanje
               
               
                   
               
               
                  250 FTU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kg popolne krmne mešanice: 250–750 FTU
                           
                        
                              3.
                           
                           
                              Za uporabo v krmnih mešanicah, ki vsebujejo več kot 0,23 % fitinsko vezanega fosforja.
                           
                        
               
                  Brez časovne omejitve
               
            
         (1)  En FTU je količina encima, ki sprosti 1 mikromol anorganskega fosfata iz substrata natrijevega fitata na minuto pri pH 5,5 in 37 °C.